
R E F E R A T   D E   A P R O B A R E
privind aprobarea proiectului ”Dezvoltarea infrastructurii de învățământ antepreșcolar și preșcolar în Mun. Brad, Jud. Hunedoara”  
cod SMIS 121901  - Etapa a II - a  și a cheltuielilor
 aferente investiției



[bookmark: _Hlk151045359]Prin Hotărârea Consiliului Local nr. 172/2018 a fost aprobat proiectul  ”Dezvoltarea infrastructurii de învațământ antepreșcolar și preșcolar în Mun. Brad, Jud. Hunedoara” finanţat prin Programul Operațional Regional 2014 - 2020, Apelul de proiecte nr. 1 – Axa prioritară 10 - Îmbunătățirea infrastructurii educaționale Prioritate de investiții 10.1 Investițiile în educație și formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare, având ca Obiectiv Specific ”Dezvoltarea infrastructurii de învățământ antepreșcolar și preșcolar din Mun. Brad, Jud. Hunedoara” prin realizarea unei construcții noi care să deservească derulării actului educațional în cadrul Grădiniței cu Program Prelungit ,,Floare de Colț” pentru un număr de 240 de preșcolari, conform Contractului de finanţare nr. 3838/12.03.2019.
Lucrările de intervenție/acțiunile sprijinite în cadrul acestei priorități de investiție vizează:
     - îmbunătățirea actului educațional prin dotarea cu active corporale și necorporale a noii construcții realizate;
     - îmbunătățirea actului educațional prin construirea unui spațiu recreativ care deservește un număr de 240 de preșcolari;
      - asigurarea accesului egal la actul educațional pentru copiii cu dizabilități prin echiparea și dotarea adecvată a unității de învățământ preșcolar.
Având în vedere stadiul actual de derulare a execuţiei de lucrări şi a celorlalte activităţi prevăzute în cadrul proiectului, precum şi prevederile O.U.G. nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014 - 2020, proiectul ,,Dezvoltarea infrastructurii de învățământ anteprescolar și preșcolar în Mun. Brad, Jud. Hunedoara”, cod SMIS 121901  a fost eligibil pentru etapizare în cadrul Programului Regional Vest 2021- 2027, aprobându-se în acest sens Hotărârea Consiliului Local a Municipiului Brad nr. 234/29.11.2023.
Astfel, este necesară asigurarea continuității în implementare pentru trasabilitatea şi responsabilitatea în cadrul proiectului în vederea realizării obiectivelor şi țintelor indicatorilor programelor operaționale 2014 - 2020.
Prin prevederile Instrucțiunii nr. 207/31.10.2023 a Autorității de Management au fost stabilite acțiuni de pregătire în vederea închiderii Programului Operațional Regional 2014 - 2020 pentru proiectele care au fost declarate de către beneficiari nefinalizate sau etapizate și incluse corespunzător în Lista proiectelor nefinalizate, respectiv Lista proiectelor etapizate. 
Odată cu publicarea Ghidului Solicitantului pentru proiectele etapizate și a anexelor acestuia, este necesară aprobarea, prin  hotărâre a Consiliului Local al Municipiului Brad, a proiectului - etapa a II-a, finanțat în cadrul Programului  Regional Vest 2021-2027, în scopul finalizării integrale, precum și susținerea cheltuielilor necesare în acest sens: cofinanțare, cheltuieli neeligibile. Perioada de implementare a proiectului etapizat care urmează să fie depus spre finanțare în cadrul PR Vest 2021-2027 este de maxim 12 luni, dar nu mai târziu de 31 decembrie 2024.
Valoarea totală a proiectului ,,Dezvoltarea infrastructurii de învățământ antepreșcolar și preșcolar în Mun. Brad, Jud. Hunedoara” cod SMIS 121901 – Etapa a II - a este de 2.467.908,47 lei (inclusiv T.V.A.).  
Contribuția Municipiului Brad aferentă Etapei a II - a a proiectului este în valoare de 1.559.465,64 lei (inclusiv T.V.A.), reprezentând achitarea tuturor cheltuielilor neeligibile ale proiectului în valoare de 1.540.925,99 lei (inclusiv T.V.A.), cât și 2% din valoarea eligibilă a etapei a II - a proiectului în valoare de 18.539,65 lei, reprezentând cofinanțarea proiectului. 
De asemenea, orice altă cheltuială care poate apărea pe durata implementării proiectului constituie cheltuială neeligibilă și va fi suportată de către beneficiar.
În contextul celor de mai sus am inițiat prezentul  proiect de hotărâre prin care am propus aprobarea proiectului ”Dezvoltarea infrastructurii de învațământ antepreșcolar și preșcolar în Mun. Brad, Jud. Hunedoara” cod SMIS 121901 – Etapa a II - a și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile Instrucţiunilor nr. 207/31.10.2023 Acțiuni AM/OI de pregătire în vederea închiderii Programului Operațional Regional 2014 - 2020 emisă de către  Ministerul Investiţiilor şi Proiectelor Europene - Autoritatea de Management Programul Operațional Regional 2014 – 2020, ale O.U.G. nr. 36 din 17 mai 2023 privind stabilirea cadrului general pentru închiderea programelor operaţionale finanţate în perioada de programare 2014 – 2020, ale Legii nr. 227/2015 privind Codul fiscal, cu modificările și completările ulterioare, ale art.44 alin. (1) din Legea nr. 273/2006 privind finanțele publice locale, cu modificările și completările ulterioare, ale Ordinului nr. 5241/2018 al viceprim-ministrului, ministrul dezvoltării regionale și administrației publice pentru aprobarea Ghidului solicitantului Condiții specifice de accesare a fondurilor în cadrul Apelului de proiecte nr. 1 – Axa prioritară 10 - Îmbunătățirea infrastructurii educaționale Prioritate de investiții 10.1 Investițiile în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare  cu modificările și completările ulterioare, ale Hotărârii Consiliului Local nr. 172/2018 privind aprobarea proiectului "Dezvoltarea infrastructurii de învățământ antepreșcolar și preșcolar în municipiul Brad, Județul Hunedoara”, cu modificările şi completările ulterioare, ale Contractului de finanţare nr. 3838/12.03.2019 pentru proiectul „Dezvoltarea infrastructurii de învațământ anteprescolar si prescolar în Mun. Brad, Jud. Hunedoara” încheiat în urma Parteneriatului dintre Municipiul Brad, Ministerul Lucrărilor Publice, Dezvoltării şi Administraţiei şi Organismul Intermediar Agenţia pentru Dezvoltare Regională a Regiunii Vest, cu modificările şi completările ulterioare, ale art. 129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată.

